Kuokštinė grifolė

Boletus frondosusBoletus cristatusBoletus elegans Boletus intybaceusAgaricus frondosusPolypilus intybaceusPolyporus frondosusPolyporus barrelieriPolyporus intybaceusPolyporus albicansPolyporus frondosus var. albusGrifola intybaceaGrifola albicansMerisma frondosumMerisma intybaceumCladodendron frondosumCladomeris frondosaCaloporus frondosusCladomeris intybacea

Kuokštinė grifolė (Grifola frondosa) – kempiniečių eilei, priklausantis valgomas grybas. Dėl savo retumo yra saugotinas ir įrašytas į Lietuvos raudonąją knygą. Lietuvoje dar vartojamas kitas šio grybo pavadinimas, tai Kuokštinis sėdis. Ji reta ne tik Lietuvoje, bet ir visoje Europoje. Lietuvoje ši grybų rūšis saugoma nuo 1992 metais, žinoma tik apie 30 jos radimviečių. Gausiausios šių grybų populiacijos yra nustatytos Punios šile, Kauno ąžuolyne, Žemaitijos nacionaliniame parke ir Dūkštų ąžuolyne (Neries regioniniame parke). Didžiausios grėsmės šiam retam grybui – senų ąžuolų kirtimas bei negyvos medienos iš miškų šalinimas. Jaunas valgomas (šviežias, džiovintas, raugintas). Sukelia baltąjį medienos puvinį.

 Išvaizda 

Vaisiakūniai dideli, 20-50 cm skersmens ir tiek pat aukščio, sudaryti iš daugybės smulkių, netaisyklingų, banguotų, suplaišiojusiais kraštais, atsišakojusių iš bendro koto, pusiau vėduokliškų, 4 -10 cm skersmens, kepurėlių. Kepurėlės tamprios, iki 1 cm storio, banguotais kraštais, koncentriškai raukšlėtos, gelsvai pilkos, senesnės – pilkai rudos spalvos. Viršutinė kepurėlės pusė plaušuota, susiraukšlėjusi, kreminė, ochrinė ruda arba pilkai ruda, su smulkiais baltos spalvos vamzdeliais. Kotas baltas, plikas, šakotas, 1,5-3 cm ilgio. Trama balta, plaušinga, malonaus grybų kvapo, kartoko skonio. Sporos taškuotos (jų masė balta), 5-7x4-5 μm. Sendamos kepurėlės paruduoja. Grybai dideli, kartais sveria iki 20 kg.

 Augavietė 

Šis grybas auga, mišriuose su ąžuolais miškuose, daugiausia prie senesnių ąžuolų kamienų arba kelmų, pievose su senais ąžuolais ir parkuose (dažniausiai šiaurinėje medžių pusėje). Lietuvoje rastas augantis tik ant ąžuolų, kitose Europos šalyse aptinkamas ir ant kitų lapuočių.

Sezonas: rugpjūtis – rugsėjis

 Kuokštinės grifolės nuotraukų galerija 

 Literatūra 

 Vincentas Urbonas, „Lietuvos grybų atlasas“, Kaunas „Lututė“, 2007 m., (401 psl.) ISBN 978-9955-692-59-1

 Nuorodos 

 Daug informacijos apie Lietuvoje augančius grybus 
  Lietuvos raudonoji knyga

Kategorija:Kempiniečiai
Kategorija:Valgomi grybai